



**Republika e Kosovës / Republika Kosovo / Republic Of Kosovo**

**Komuna Rahovec / OpštinaOrahovac / Municipality Rahovec**

**Drejtoria për Arsim**

Odeljenje za Obrazovanje

Department for Education

**Raport vjetor i punës**

**(Janar – Dhjetor) 2024**

Gjatë vitit 2024 në kuadër të DKA-së u realizuan një varg aktivitetesh, të cilat ishin të parapara të zhvilloheshin në Planin Vjetor të Punës për këtë vit. Këto aktivitete të zhvilluara gjatë kësaj periudhe po i paraqesim të shkruara sipas periudhave tremujore, siç vijon:

**Tremujori i parë**

* Në fillim të janarit përgatitëm planin përfundimtar (final) të prokurimit për projektet kapitale, për furnizime dhe për mallra dhe shërbime;
* Nisëm përgatitjet e paramasave për dy projekte; projektin e furnizimit të shkollave me mjete konkretizimi dhe laboratorike dhe projektin e furnizimit të bibliotekave të shkollave me libra, për të cilat nisëm procedurat e prokurimit sipas planit vjetor të prokurimit.
* Procesi mësimor i vlefshëm për gjysmëvjetorin e parë, përfundoi më 12 janar, 2024 dhe gjysmëvjetori i dytë filloi më 24 janar 2024.
* Në bashkëpunim me DKRS, me pjesëmarrjen e të gjitha shkollave, organizuam dhe mbajtëm Orën e Madhe Letrare në kuadër të manifestimeve “Flaka e Janarit”.
* Më 31 janar 2024 u mbajt trajnimi i fundit i mentorëve të 25 SHFMU-ve nga organizata Kosova Makers League, me ç`rast u bë edhe pranimi i 100 robotëve edukativ (nga 4 për secilën nga 25 shkollat), të cilët u financuan nga komuna jonë.
* Nga Policia e Komunitetit kanë filluar të mbahen ligjërata nëpër shkolla, me temë :Pasojat e përdorimit të narkotikëve”.
* Organizuam dhe mbajtëm Garën Komunale të Olimpiadës së Fizikës, në të cilën morën pjesë nxënësit më të mirë të klasave 9, 10, 11, 12.
* Në shkollat e reja në ndërtim, në Xërxë dhe Ratkoc, kanë vazhduar punimet.
* Organizuam aktivitete me nxënës në nderim të 17 shkurtit – Ditës së Pavarësisës së Kosovës.
* Më 24 shkurt, 4 nxënësit fitues të Garës Komunale në Fizikë i dërguam në Prishtinë për të marrë pjesë në Garën Shtetërore, me ç`rast dy prej tyre treguan sukses të lakmueshëm.
* Në kuadër të projektit të riparimeve në shkolla, është punuar në sallën e edukatës fizike të Shfmu “Bekim Sylka”.
* Në Gexhë kemi përuruar projektin e efiçiencës së energjisë, ndërsa në Çifllak filluan punimet në rregullimin e fushës sportive në oborrin e shkollës. **Këto dy projekte rrisin performancën komunale, sidomos treguesin 14.1.1.**
* Në kuadër të projektit për rregullimin dhe mirëmbajtjen e hapësirave të brendshme është punuar në rregullimin e nyjeve sanitare në objektet e shkollave në Drenoc, Senoc dhe në objektin e IAAP “Selajdin Mullaabazi-Mici”.
* Kemi nënshkruar marrëveshje bashkëpunimi me Shoqatën Profesionale të Informaticientëve të Kosovës (SHPIK) për fillimin e zbatimit të Projektit të Kodimit në Fushën e Teknologjisë Informative.
* Është lidhur kontrata për projektin e furnizimit të shkollave me mjete konkretizimi dhe laboratorike, i cili gjithashtu është njëri nga treguesit e rritjes së performances së komunës sonë.
* Ka filluar furnizimi me inventar i 3 çerdheve të reja. Më 31 mars u përurua fusha e re sportive në oborrin e SHFMU “31 MARSI” në fshatin Guri i Kuq.

**Tremujori i dytë**

* Në shkollat e reja në ndërtim, në Xërxë dhe Ratkoc, kanë vazhduar punimet.
* Kanë vazhduar vizitat sistematike mjekësore për fëmijët (nxënësit e klasave të para dhe të pesta;
* Nga bashkatdhetari ynë Agron Berisha pranuam donacion një sasi të konsiderueshme të pajisjeve të teknologjisë informative dedikuar shkollave të komunës sonë;
* Kemi bërë furnizimin me pajisjeve laboratorike dhe mjeteve të konkretizimit nëpër shkolla Mjete konkretizimi dhe laboratorike nga kimia, fizika, matematika, biologjia, gjeografia e historia janë ndarë në gjithsej 8 shkolla. Me realizimin e këtij projekti ne kemi rritur edhe treguesin e performancës komunale, **përkatësisht treguesin 14.1.3**;
* Hapëm konkursin për ndarjen e bursave për studentë dhe nxënës;
* Patëm shënimin e 1 Qershorit - Ditës Ndërkombëtare të Fëmijëve, me një manifestim në Qendrën e Kulturës “Mensur Zyberaj” së bashku me DKRS dhe me SHPG “Hareja”.
* Filluan së funksionuari 3 çerdhet e reja, në Krushë të Madhe, Xërxë dhe Ratkoc dhe me funksionalizimin e këtyre 3 çerdheve është rritur për 158 fëmijë më shumë të zonave rurale (**Treguesi 14.2.2 i performancës komunale**).
* Në kuadër të projektit të riparimeve në shkolla, kanë përfunduar punimet në Shfmu “Bekim Sylka”, e po ashtu ka përfunduar puna në drenazhimin përreth objektit të SHML “Xhelal Hajda –Toni”.

**Tremujori i tretë**

* Në kuadër të projektit të riparimeve në shkolla,kanë vazhduar riparimet e brendshme në dy objekte shkollore, në SHFMU “Gëzim Hamza-Piktori” në qytet dhe në SHFMU “Rudolf Walther”, paralelja e ndarë në Dobidol.
* Ndërkohë, ka përfunduar ndërtimi i 3 rrethojave të oborreve të shkollave, në Dobidol, rrethojës së oborrit të Shkollës “Tre Dëshmorët” në Vrajakë-Bratotin dhe rrethojës së oborrit të Çerdhes për Fëmijë “TULIPANËT. (**Rritja e treguesit 14.1.2 të performancës komunale**).
* Shpallëm rezultatet e përfituesve të bursave për studentët dhe nxënësit; Numri total i bursave të ndara për këtë vit nga komuna jonë është më i madhi nga të gjitha vitet e mëparshme. **Për vitin 2024 janë ndarë 196 bursa për studentët dhe 40 bursa për nxënësit e shkollave të mesme të larta.**
* Në kuadër të projektit të mirëmbajtjes dhe rregullimit të hapësirave të brendshme, janë zhvilluar punime në riparimin, rregullimin dhe mirëmbajtjen e nyjeve sanitare në objektin e SHML “Ukshin Hoti” .
* Në kuadër të projektit të riparimeve në shkolla, kanë vazhduar riparimet e brendshme në objektin e SHFMU “Skënder Kastrati”, paralelja e ndarë në Gexhë. Po ashtu, ka përfunduar lyerja e mureve të brendshme në të dy objektet e SHFMU “Isa Boletini” në qytet.
* Në datat 19, 20 dhe 21 gusht është zhvilluar procesi i regjistrimit të nxënësve në klasat e dhjeta dhe përfundoi edhe trajnimi i 3 grupeve të mësimdhënësve dhe edukatoreve.
* Më 31 gusht 2024, u mbajt Provimi i Maturës për maturantët, i vlefshëm për afatin e gushtit, për të gjithë ata maturantë që në qershor nuk e kishin arritur pragun e kalueshmërisë. Këtë vit kemi **një rritje të lehtë të treguesit 14.3.3 të performancës, nga 67.19% në 67.87%;**
* Më 2 shtator 2024 filloi viti i ri shkollor në rë gjitha shkollat e komunës sonë, dhe po atë ditë përuruam projektin e riparimeve të brendshme në objektin e shkollës në Gexhë;

**Tremujori i katërt**

* Në kuadër të projektit të riparimeve në shkolla, kemi ndërhyrë në ndarjen e disa klasave në objektin e SHFMU “Faik Konica” dhe në përshtatjen e këtij objekti për të mbajtur mësim në një ndërrim për nxënësit e kësaj shkolle;
* Morëm pëlqimet nga MASHTI për themelimin e 3 çerdheve të reja si institucione të reja edukativo-arsimore;
* DKA, së bashku me DKRS dhe me Forumin Anadrini, mbajtëm Garën Komunale të Poezisë të vlefshme për çmimin Xhevdet Bajraj, e cila u mbajt më 11 tetor 2024, ku u shpallën edhe 3 fituesit e vendeve të këtij çmimi.
* Ka përfunduar furnizimi me lëndë për ngrohje gjatë dimrit, me dru dhe pelet për të gjitha objektet arsimore.
* Më 9 nëntor u mbajt Gara Komunale e Olimpiadës së Matematikës, në të cilën morën pjesë nxënësit e klasave 7, 8, 9, 10, 11 dhe 12, nga të gjitha shkollat e komunës sonë, ndërsa më 16 nëntor u mbajt Gara Republikane e Olimpiadës së Matematikës, në të cilën i dërguam 13 nxënësit fitues, për ta përfaqësuar komunën tonë.

Avni Morina

Drejtor i DKA-së